# Magyarországi eduroam föderációs tagsági szerződés

amely létrejött az

**Kormányzati Informatikai Fejlesztési Ügynökség (KIFÜ)**székhely: 1134 Budapest, Váci út 35.

képviseli: Szijártó Zoltán, elnök
e-mail: info@kifu.gov.hu
fax: **(1)** 795-0036telefon: (1) 795-2871

és az

székhely:

képviseli:
e-mail:
fax:
telefon:

(a továbbiakban: „Intézmény”)

(a továbbiakban együttesen: „Felek”) között.

# A szerződés tárgya

A Felek megállapodnak abban, hogy az Intézmény részt vesz a magyarországi eduroam föderációban (a továbbiakban: „Föderáció”) eduroam tagintézményként, továbbá abban, hogy együttműködnek az eduroam szolgáltatás működtetésében és fejlesztésében.

# Kapcsolattartás

Az Intézmény Föderációban való tagságával kapcsolatos (nem műszaki) kérdésekben a Felek a fent megadott elérhetőségeiket használják a kapcsolattartáshoz. Írásban való értesítés történhet e-mailben, faxon, vagy postai úton.

# A Föderáció szabályzata

A Föderáció működését az „KIFÜ NIIF Program eduroam szabályzat” című dokumentum (a továbbiakban: „Szabályzat”) tartalmazza.

A Szabályzatnak a jelen szerződés aláírásakor érvényes változata a szerződés melléklete. A Szabályzat aktuális változata megtalálható a <http://www.eduroam.hu/> oldalról indulva. A Szabályzat tervezett módosítása esetén az új változatot az KIFÜ annak tervezett hatályba lépése előtt legalább 30 naptári nappal közzéteszi a fent említett weboldalon, és ezzel egy időben írásban tájékoztatja az Intézményt a tervezett változásról.

Amennyiben az Intézmény az új Szabályzatot nem tartja elfogadhatónak, vagy annak előírásait nem kívánja betartani, úgy egyrészt erről írásban értesíti az KIFÜ legkésőbb az új Szabályzat tervezett hatályba lépése előtt 15 naptári nappal, másrészt az új Szabályzat tényleges hatályba lépése esetén az Intézmény eduroam föderációs tagsági viszonya megszűnik. Ilyen értesítés hiányában az Intézmény az új Szabályzatot elfogadja, és annak hatályba lépésétől betartja előírásait.

Az új Szabályzat tényleges hatályba lépéséről vagy visszavonásáról az KIFÜ dönt a tervezett hatályba lépés időpontja előtt.

# Tagsági viszony

A Föderációban eduroam tagintézményként való tagság feltételei az Intézmény számára a következők:

* érvényes csatlakozási szerződése van a KIFÜ által működtetett NIIF Program Információs Hálózatához. (korábbi megnevezés: Tagintézményi szerződés)
* elfogadja és betartja a Szabályzat előírásait

Az Intézmény kijelenti, hogy eleget tesz a tagsági feltételeknek.

A tagsági feltételek teljesülésének ellenőrzésére a KIFÜ jogosult. A feltételek teljesülésének hiányában az KIFÜ15 napos határidővel írásban jogosult az Intézmény Föderációs tagságát felmondani. A 15 napos határidő a vonatkozó nyilatkozat másik fél általi kézhezvételánek időpontjától számít.

Az Intézmény az KIFÜ-nél írásban kezdeményezheti tagságának megszüntetését, amelyről az KIFÜ 15 napos határidővel gondoskodni köteles.

# Felelősség

Az eduroam szolgáltatás műszaki kérdéseiben a felelősségi viszonyokat a Szabályzat határozza meg. Egyéb kérdésekben az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény előírásai, valamint a hatályos jogszabályok az irányadók.

# Tagsági díj és egyéb díjfizetés

Az Intézmény a föderációs tagsággal és az eduroam szolgáltatással kapcsolatban – a KIFÜ által működtetett NIIF Program Információs Hálózatához való csatlakozási díjon kívül (korábban: tagintézményi díj) kívül – külön díjat nem fizet, és az Intézmény sem követelhet semmilyen jogcímen díjat az KIFÜ-től.

A Felek kijelentik, hogy a jelen tagsági szerződés ügyleti akaratukat mindenben helyesen tartalmazza, ezért azt jóváhagyólag aláírták.

Budapest, 20 Budapest, 20

|  |  |
| --- | --- |
| ………………………………………..Szijártó Zoltán elnök**Kormányzati Informatikai** **Fejlesztési Ügynökség****Föderációs Operátor**  | ……………………………………….. |
|  |  |
| Pénzügyi ellenjegyzés:Ellenjegyzem:…………………………….. |  |
|  |  |
|  |
|  |